ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 225/96/COL της 4ης Δεκεμβρίου 1996 που αντικαθιστά την απόφαση αριθ. 67/94/COL για τον καθορισμό των μεθόδων ελέγχου για τη διατήρηση του καθεστώτος των αγελών βοοειδών σε ορισμένα κράτη ΕΖΕΣ ως επίσημα απαλλαγμένων από φυματίωση, όσον αφορά τη Νορβηγία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και χοιροειδή», και ιδίως το άρθρο 3 παράγραφος 14,

τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο ε),

Εκτιμώντας:

ότι στη Νορβηγία χορηγήθηκε το καθεστώς των αγελών βοοειδών ως επίσημα απαλλαγμένων από τη φυματίωση με την απόφαση της Εποπτεύουσας Αρχής της ΕΖΕΣ αριθ. 67/94/COL (1), υπό τον όρο πλήρωσης ορισμένων προϋποθέσεων 7

ότι η απόφαση αυτή περιλαμβάνει, εκτός από το καθεστώς των αγελών βοοειδών ως επίσημα απαλλαγμένων από τη φυματίωση που χορηγήθηκε στη Νορβηγία, ανάλογα καθεστώτα που χορηγήθηκαν στη Φινλανδία και τη Σουηδία 7

ότι η κυβέρνηση της Νορβηγίας, ενώ επιβεβαιώνει ότι η πραγματική κατάσταση που δικαιολογεί την απόφαση αριθ. 67/94/COL παραμένει αμετάβλητη, υποβάλει αίτημα αντικατάστασης της απόφασης, όσον αφορά το επίσημα απαλλαγμένο από φυματίωση καθεστώς που χορηγείται στη Νορβηγία, με νέα απόφαση που να καλύπτει μόνο το εν λόγω καθεστώς στη Νορβηγία, ισχυριζόμενη ότι κάτι τέτοιο είναι απαραίτητο για την προβλεπόμενη επίλυση των συνεχιζόμενων διαπραγματεύσεων με την Ευρωπαϊκή Ένωση στον κτηνιατρικό τομέα 7

ότι μια παρόμοια νέα απόφαση δεν θα μετέβαλε καθόλου την πραγματική κατάσταση σε σύγκριση με ότι εφαρμόζεται βάσει της απόφασης αριθ. 67/94/COL 7

ότι, επομένως, δεν υπάρχει κώλυμα για την ικανοποίηση του αιτήματος που υπέβαλε η κυβέρνηση της Νορβηγίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η απόφαση αριθ. 67/94/COL για τον καθορισμό των μεθόδων ελέγχου για τη διάτήρηση του καθεστώτος των αγελών βοοειδών σε ορισμένα κράτη ΕΖΕΣ θα αντικατασταθεί με το κείμενο του παραρτήματος, όσον αφορά τη Νορβηγία.

2. Η παρούσα απόφαση αρχίζει να ισχύει στις 9 Δεκεμβρίου 1996.

3. Η παρούσα απόφαση απευθύνεται στη Νορβηγία.

4. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 4 Δεκεμβρίου 1996.

Για την Εποπτεύουσα Αρχή της ΕΖΕΣ

Bjφrn FRIΠFINNSSON

Μέλος της Αρχής

(1) ΕΕ αριθ. L 247 της 22. 9. 1994, σ. 41.

ΠΑΡΑΡΤΗΜΑ

«1. Κατά παρέκκλιση από το παράρτημα Α σημείο Ι στοιχείο β) της πράξης για τα βοοειδή και τα χοιροειδή, τα κράτη ΕΖΕΣ ή οι περιφέρειες αυτών, που αναφέρονται στο παράρτημα της παρούσας απόφασης, μπορούν να διατηρούν το καθεστώς των αγελών βοοειδών ως επίσημα απαλλαγμένων από φυματίωση, εφόσον πληρούνται οι ακόλουθοι όροι:

1.1. Θα δημιουργηθεί σύστημα ταυτοποίησης, το οποίο θα δίνει τη δυνατότητα να ανευρίσκονται οι αγέλες προέλευσης και διαμετακόμισης κάθε βοοειδούς.

1.2. Όλα τα βοοειδή που σφάζονται, με εξαίρεση όσα σφάζονται στην εκμετάλλευση για κατανάλωση στην εκμετάλλευση, υποβάλλονται σε εξέταση μετά τη σφαγή από επίσημο κτηνίατρο.

1.3. Κάθε περίπτωση όπου υπάρχει υπόνοια φυματίωσης για ζωντανό ή νεκρό/σφαγμένο ζώο πρέπει να δηλώνεται στις αρμόδιες αρχές.

1.4. Για κάθε περίπτωση όπου υπάρχει υπόνοια, οι αρμόδιες αρχές διενεργούν τις απαιτούμενες έρευνες για να επιβεβαιώσουν ή να ανατρέψουν την υπόνοια, συμπεριλαμβανομένης της αναγωγής στην αγέλη προέλευσης και διαμετακόμισης. Εάν κατά τη μεταθανάτια εξέταση ή τη σφαγή βρεθούν βλάβες που δημιουργούν υπόνοιες φυματίωσης, οι αρμόδιες αρχές υποβάλλουν τις εν λόγω βλάβες σε εργαστηριακή εξέταση.

1.5. Για τα βοοειδή που υπάρχουν υπόνοιες, το καθεστώς των αγελών προέλευσης και διαμετακόμισης των βοοειδών, ως επίσημα απαλλαγμένων από φυματίωση, αναστέλλεται και η περίοδος αναστολής εξακολουθεί έως ότου κλινικές ή εργαστηριακές εξετάσεις ή δοκιμασίες φυματίνης αποκλείσουν την παρουσία φυματίωσης των βοοειδών.

1.6. Εάν επιβεβαιωθεί η υποψία φυματίωσης, είτε με δοκιμασίες φυματίνης, είτε με κλινικές ή εργαστηριακές εξετάσεις, ανακαλείται το καθεστώς της επίσημα απαλλαγμένης από φυματίωση αγέλης για τις αγέλες προέλευσης και διαμετακόμισης.

2. Η ανάκληση του καθεστώτος της επίσημα απαλλαγμένης από φυματίωση αγέλης εξακολουθεί να ισχύει έως ότου:

2.1. όλα τα ζώα που θεωρήθηκαν μολυσμένα έχουν απομακρυνθεί από την αγέλη 7

2.2. έχει διενεργηθεί απολύμανση των εγκαταστάσεων και των σκευών και

2.3. όλα τα υπόλοιπα βοοειδή ηλικίας άνω των έξι εβδομάδων έχουν αντιδράσει αρνητικά σε δύο τουλάχιστον επίσημες ενδοδερμικές δοκιμασίες φυματίνης σύμφωνα με το παράρτημα Β της πράξης για βοοειδή και χοιροειδή. Η πρώτη δοκιμασία διενεργείται τουλάχιστον έξι μήνες μετά την απομάκρυνση του τελευταίου μολυσμένου ζώου από την αγέλη και η δεύτερη δοκιμασία διενεργείται τουλάχιστον έξι μήνες μετά την πρώτη.

3. Ο αριθμός των προσβεβλημένων αγελών ανακοινώνεται στην Εποπτεύουσα Αρχή της ΕΖΕΣ σε ετήσια βάση 7 ως προσβεβλημένη αγέλη εννοείται η αγέλη προέλευσης ή διαμετακόμισης, η οποία περιλάμβανε βοοειδές που έδωσε θετικά αποτελέσματα σε δοκιμασία για την παρουσία του Mycobacterium bovis. Η Εποπτεύουσα Αρχή της ΕΖΕΣ μπορεί, εφόσον ενδείκνυται με βάση τις πληροφορίες αυτές, να λάβει απόφαση σύμφωνα με το άρθρο 3 παράγραφος 14 δεύτερη περίπτωση της πράξης για βοοειδή και χοιροειδή.

ΠΑΡΑΡΤΗΜΑ

Περιφέρειες που μπορούν να διατηρούν το καθεστώς της επίσημα απαλλαγμένης από φυματίωση περιφέρειας, βάσει του άρθρου 3 παράγραφος 14 της πράξης για βοοειδή και χοιροειδή

Νορβηγία: Όλες οι περιφέρειες»